**GYAKRAN ISMÉTELT KÉRDÉSEK**

1. **A pályázat keretében egy iskola csak egy kórus támogatására pályázhat?**

Nem, egy iskola több kórusának támogatására is pályázhat.

1. **Ha több kórus esetében pályázik az intézmény, úgy egy pályázaton belül kell a kórusokat feltüntetni, vagy külön pályázatot szükséges benyújtani?**

Külön pályázatot kell benyújtani hozzá.

1. **A pályázati felhívás szerint a pályázók az intézmények fenntartói lehetnek. Ez azt jelenti, hogy a tankerületnek kell pályáznia?**

Abban az esetben, ha az iskola tankerületi fenntartásban van, akkor igen. Amennyiben az iskola önálló jogi személy, úgy a pályázati felhívás szerinti nyilatkozat kitöltésével az iskola közvetlenül regisztrálhat és pályázhat.

1. **Lehet elektronikus tárgyi eszközök (pl. elektromos zongora) beszerzésére is pályázatot benyújtani?**

Nem. Csak azokra a jogcímekre lehet pályázni, melyeket a pályázati felhívás részletesen felsorol.

1. **Az Éneklő Ifjúság esetében kötelező-e minősítést kérnie a kórusnak?**

Nem, csak a részvételt írja elő a pályázati felhívás.

1. **Alapfokú művészeti iskolák, zeneiskolák nyújthatnak-e be pályázatot?**

Jelen pályázati felhívás keretében nincs lehetőségük pályázni.

1. **Külföldi fellépésre is lehet támogatást igényelni?**

Igen, külföldi utazásra és külföldi szállásra is lehet támogatást kérni, külföldön kiállított számlával is el lehet számolni.